Kamianske

Kamianske (Ukrainian: Кам'янське) is an industrial ceety in the Dnipropetrovsk Oblast o Ukraine, an a port on the Dnieper River. History The first written evidence o dounset in the territory o Kamianske appeared in 1750. At that time, the veelages o Romankovo an Kamianske, that mak the modren ceety, wis pairt o the Nova (New) Sich o the Zaporizhian cossacks. The ceety wis kent as Kamianske, Stany Place Ukrainian: Кам'янське) till 1936 whan it wis renamit. Soviet leader Leonid Brezhnev wis born an raised in Kamianske. On 2 Julie 1996 a notorious traffeck accident happened in Kamianske. An owercroudit tram that wis muivin alang a brent brae on Get'mana Doroshenka began tae scly swith doun the brae (acause o a brake failyie), hinderly derailin an rinnin intae a schuil. A tot o some 30 fowk dee'd an mair nor a 100 wis skaithed as a result o that accident. Follaein a govrenment inquiry intae the causes o the accident the then mayor, Sergiy Shershnev, an his deputy, Ihor Laktionov, resigned. Economy The economic base o Kamianske is naur alanerly centred on hivy industry, wi ferrous metallurgie bein the rigbane o the local economy. Aroond 57% o the hale industrial production is metallurgie an metal wirkin. The chemical industry comes seicont wi ca. 17% share o the hale industrial ootput. While the exceedingly industrialisit natur o the local economy ensurs a raither heich employment rate (as o 01.11.2007, offeecial unemployment stuid at 1,40%), it contributes tae excessive pollution an radiation levels in the ceety an aw. Cultur Several Eastren Orthodox kirks, the lairgest bein the Orthodox Kirk o Saunt Nicholas, that dates frae 1894, serve the faithful o the ceety. Bi 2008, thare wur 14 pairishes o Ukrainian Orthodox Kirk in Kamjans'ke. The Roman Catholic Kirk o Saunt Nicholas biggit bi the ceety's Pols commonty at the end o the nineteent century, haes acome ane o the centres o Roman Catholicism in Eastren Ukraine. The Catholic Pairish o Saunt Nicholas includes a monastery run bi the Order o Friars Minor Capuchin an aw. The toun haes a active Jewish commonty wi a new synagogue an commonty centre. Internaitional relations Twin touns — Sister ceeties Kamjans'ke is twinned wi: Kielce, Poland Babruysk, Belaroushie Khimki, Roushie Temirtau, Kazakhstan Alchevsk, Ukraine Gallery References